CELEX: E2016P0015
Language: sk
Date: 2016-09-27 00:00:00
Title: Žiadosť o poradné stanovisko Súdu EZVO, ktorú 27. septembra 2016 predložil Borgarting lagmannsrett vo veci Yara International ASA/Nórska vláda zastúpená ministerstvom financií (Vec E-15/16)

20.4.2017   
            
            
               SK
            
            
               Úradný vestník Európskej únie
            
            
               C 123/8
            
         Žiadosť o poradné stanovisko Súdu EZVO, ktorú 27. septembra 2016 predložil Borgarting lagmannsrett vo veci Yara International ASA/Nórska vláda zastúpená ministerstvom financií
   (Vec E-15/16)
   (2017/C 123/09)
   Listom z 27. septembra 2016, ktorý bol doručený na podateľňu Súdu EZVO 4. októbra 2016, Borgarting lagmannsrett (odvolací súd Borgarting) požiadal Súd EZVO vo veci Yara International ASA/Nórska vláda zastúpená ministerstvom financií o poradné stanovisko k tejto otázke:
   Je zlučiteľné s článkami 31 a 34 Dohody o EHP, aby sa vo vnútroštátnych pravidlách o prevodoch v rámci skupiny, ako sú pravidlá v nórskom daňovom zákone, podľa ktorých prevod znižuje zdaniteľný príjem prevodcu a je zahrnutý do zdaniteľného príjmu príjemcu bez ohľadu na to, či príjemca dosiahne z daňového hľadiska stratu alebo zisk, požadovalo, aby prevodca aj príjemca podliehali zdaneniu v danom štáte EHP, alebo sa pravidlá EHP musia vykladať v tom zmysle, že za určitých podmienok sa musí v danej oblasti udeliť výnimka z daňovej povinnosti?